A környezetvédelmi termékdíjról szóló 2011. évi LXXXV. törvény (a továbbiakban: Ktdt.) módosítását – amelynek két fő eleme a tárgyi hatály bővítése, valamint a díjszerkezet módosítása – a 2014. október 18-i ülésén a Kormány elfogadta. A Ktdt. módosítás tervezett hatályba léptetése: 2015. január 1., amelyhez a tartozó gyakorlati megvalósításához szükséges szabályozást a jelen előterjesztés tartalmazza. Jelen javaslat másodlagos célja, hogy a 2014. július 1-étől hatályos termékdíj raktár jogintézménnyel összefüggő részletszabályokat pontosítsa, az azzal összefüggő adminisztrációs terheket csökkentse, valamint a szabályozás alkalmazását megkönnyítse mind jogalkalmazói, mind az ellenőrzési oldalon. A módosítás tartalmaz továbbá a jogszabályi koherenciát megteremtő szövegpontosításokat.